Diari Oficial de la Generalitat Valenciana


Sumari del DOGV 6079, del 14-08-2009 (2009/9226)

Notificació a Pascual Fernández Vargas. Expedient número VIVI/049809/11.
------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9226


Data del document
:   13-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Pascual Fernández Vargas. Expedient número VIVI/049809/11. [2009/9226]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica l'acord de no-iniciació a Pascual Fernández Vargas amb expedient VIVI/049809/11.  
Vista la denúncia presentada per Pascual Fernández Vargas, en virtut del que disposa l'article 11.d), del Reial decret 1398/1993, de 4 d'agost, contra Casmu XXI, SL, en la qual se li imputaven fets que podien ser constitutius d'infracció administrativa del règim legal que regula els habitatges de protecció pública, i aplicant-se els següents:  
Antecedents de fet  
Primer. El 12 de gener de 2009, Pascual Fernández Vargas presenta denúncia per presumpta vulneració del règim jurídic dels habitatges de protecció pública, contra Casmu XXI SL, on relata els fets que va considerar constitutius d'infracció del dit règim.  
Segon. Amb anterioritat a la iniciació del procediment, amb l'objecte de determinar amb caràcter preliminar si concorren les circumstàncies que justifiquen la iniciació del procediment, mitjançant informe tècnic de data 9 de febrer de 2009, que consta en l'expedient, es comprova que els fets denunciats corresponen a defectes d'habitabilitat.  
Fonaments de dret  
Primer. És competent per a l'adopció del present acord aquest Servei Territorial, segons el que disposa el Decret 131/2007, de 27 de juliol, del Consell de la Generalitat, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, en relació amb l'Ordre de 15 de febrer de 2007, de la Conselleria de Territori i Habitatge, en relació amb el que disposen els articles 62 i 79 de la Llei 8/2004, de 20 d'octubre i l'article10 del Reial decret 1398/1993, de 4 d'agost.  
Segon. L'article 12.1 del Reial decret 1398/1993, de 4 d'agost, estableix que amb anterioritat a la iniciació del procediment es podran realitzar actuacions prèvies a fi de determinar amb caràcter preliminar si concorren circumstàncies que justifiquen aquesta iniciació. En especial, les actuacions s'han d'orientar a determinar, amb la major precisió possible, els fets susceptibles de motivar la incoació del procediment, la identificació de la persona o persones que pogueren resultar responsables i les circumstàncies rellevants que concórreguen en els uns i els altres.  
Tercer. L'article 6.1 del Reial decret 1398/1993, de 4 d'agost estableix que quan de les actuacions prèvies es concloga que ha prescrit la infracció, l'òrgan competent acordarà la no-procedència d'iniciar el procediment sancionador, i que si iniciat el procediment es conclou, en qualsevol moment, que ha prescrit la infracció, l'òrgan competent resoldrà la conclusió del procediment.  
Quart. L'article 78.1 de la Llei 8/2004, de 20 d'octubre, en relació amb l'article 132 de la Llei 30/1992, de 26 de novembre, estableix que les infraccions prescriuran en els terminis següents:  
a. Lleus, als sis mesos.  
b. Greus, als dos anys.  
c. Molt greus, als tres anys.  
El termini de prescripció de les infraccions començarà a tenir constància el dia en què s'hagen comés.  
En el cas de les infraccions tipificades en l'article 69.12 d'aquesta llei, la prescripció es produirà des de la data de la qualificació definitiva en els terminis següents: un any, per als vicis o defectes d'acabament; tres anys, per als vicis o defectes d'habitabilitat, i cinc, per als vicis o defectes que afecten la fonamentació, suports, bigues, forjats, murs de càrrega o altres elements estructurals. En el cas que es tracte de defectes de construcció a la vista, el termini serà d'un any comptador des de l'entrega de l'habitatge.  
Cinqué. Atés que els fets relatats pel denunciant poden ser constitutius d'una infracció tipificada com a molt greu en l'article 69.12 de la Llei 8/2004, de 20 d'octubre, tal com es desprén del tràmit d'actuacions prèvies i de l'informe tècnic esmentat en l'antecedent de fet 2, els defectes o vicis denunciats són d'habitabilitat, només reclamables en el termini de tres anys a partir de la data de qualificació definitiva, ja que per tractar-se d'infraccions molt greus tenen establit un termini de prescripció de tres anys. La data de qualificació definitiva és del dia 24 d'octubre de 2005 per tant ha transcorregut el termini de prescripció de la infracció.  
Vistos els preceptes legals citats; la Llei 8/2004, de 20 d'octubre, de la Generalitat Valenciana; la Llei de Règim Jurídic de les Administracions Públiques, i la resta de normes de general i pertinent aplicació, el cap del Servei Territorial d'Habitatge i Projectes Urbans acorda la procedència de no iniciar el procediment sancionador, per prescripció de la infracció que podria qualificar-se dels fets relatats pel denunciant.  
Contra aquest acord, que no posa fi a la via administrativa, es podrà interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà a la recepció d'aquesta notificació, d'acord amb els articles 107 i 114 de la Llei de Règim Jurídic de les Administracions Públiques, sense perjudici de puguen exercir qualsevol recurs que siga procedent. Es poden exercir, en tot cas, les accions que assenyalen els articles 1484 i següents, 1591 i 1909 del Codi civil, davant de la jurisdicció ordinària.  
València, 13 de febrer de 2009.- El cap del Servei Territorial: José Manuel Vacas Tatay.